Volkswagen ID.2 får batterisystem fra Hyundai

Volkswagen kommer til at anvende teknologi fra Hyundai i sine elbiler fremover. Det fortæller Hyundai Mobis i en pressemeddelelse. Heri oplyses der også, at aftalen indebærer, at der skal opføres en fabrik i Spanien – hvor den kommende Volkswagen ID.2 og Cupra Raval skal bygges.

Hyundai Mobil skal levere en såkaldt “Battery System Assembly” (BSA), som vil blive “integreret i Volkswagens næste generation af elbilsplatform”.

BSA refererer til et komplet produkt, der kombinerer en batteripakke med batteristyringssystemet (BMS) og andre nødvendige komponenter for at sikre effektiv drift af batterierne i elektriske køretøjer.

Hyundai Mobis skriver, at de vil opføre “en ny produktionsbase nær en bilfabrik i Spanien for at levere de nævnte BSA’er”.

Der skrives ikke direkte at det handler om Volkswagen ID.2. Men da tyskerne tidligere har meldt ud, at den skal bygges i Spanien, er det svært ikke at trække tråde. Også Cupras 200.000 kroners-elbil, Cupra Raval, skal bygges på den spanske fabrik.

Begge modeller skal være med til at presse priserne på elbiler ned. ID.2 har en målpris på 25.000 euro med produktionsstart i 2025.

Her en oversigt over de biler, der har det til fælles, at de sigter efter en pris på knapt 25.000 euro og en lancering i 2025:

Volkswagen ID. 2all.

Citroën e-C3.

Fiat Panda.

Fisker Pear.

Renault 5.

Skoda, unavngiven elektrisk crossover.

Cupra Raval.

Læs mere: Volkswagen lover billigere elbiler.

Volkswagen ID.2 får batterisystem fra Hyundai